**รายละเอียดโครงการ/กิจกรรม/มาตรการ**

**ลำดับที่ 57**

**1. ชื่อมาตรการ ส่งเสริมให้ประชาชนตรวจสอบดูแลการบริหารงานบุคคลเกี่ยวกับการบรรจุ แต่งตั้ง การโอน ย้าย**

**2. หลักการและเหตุผล/ที่มาของโครงการ** การบริหารงานบุคคลขององค์กรปกครองส่วนท้องถิ่นเกี่ยวกับการบรรจุ แต่งตั้ง การโอน ย้าย จะต้องดำเนินการให้เป็นไปตามมาตรฐานการบริหารงานบุคคลส่วนท้องถิ่น เพื่อให้เกิดความเป็นธรรม ไม่ถูกกลั่นแกล้ง โดยคำนึงถึงผลงาน ความรู้ ความสามารถ ความประพฤติ คุณธรรมจริยธรรมและประวัติการปฏิบัติราชการ ตลอดจนประโยชน์ที่องค์กรปกครองส่วนท้องถิ่นพึงได้รับ จึงควรที่จะส่งเสริมให้ประชาชนมีส่วนร่วมในการตรวจสอบดูแลการบริหารงานบุคคลในเรื่องเหล่านี้ ซึ่งเป็นการถ่วงดุลอำนาจในการตัดสินใจของผู้บังคับบัญชาไม่ให้กระทำการโดยเห็นแก่อำนาจ หรือเห็นแก่ประโยชน์กับพวกพ้องของตน หรือผลประโยชน์ส่วนตัวที่ได้รับจากการบรรจุ แต่งตั้ง โอน ย้าย ซึ่งนำมาสู่การทุจริตต่อหน้าที่ได้

**3.วัตถุประสงค์** 3.1 เพื่อส่งเสริมให้ประชาชนมีส่วนร่วมในการตรวจสอบดูแลการบริหารงานบุคคลของเทศบาล 3.2 เพื่อสร้างระบบพิทักษ์คุณธรรมในการบริหารงาน

**4. เป้าหมาย/ผลผลิต** - ประชาชนมีส่วนร่วมในการตรวจสอบดูแลการบริหารงานบุคคลของเทศบาล

**5. พื้นที่ดำเนินการ** - เทศบาลตำบลหนองบัวโคก

**6. วิธีดำเนินการ** - แต่งตั้งผู้แทนภาคประชาชน หรือหน่วยงานอื่นร่วมเป็นคณะกรรมการดำเนินการในการบรรจุ แต่งตั้ง โอน ย้าย ตามอำนาจและโครงสร้างที่กำหนด

**7. ระยะเวลาดำเนินการ** - ปีงบประมาณ พ.ศ.2562 - 2564

**8. งบประมาณดำเนินการ** - ไม่ใช้งบประมาณ

**9. ผู้รับผิดชอบ** - งานการเจ้าหน้าที่ สำนักปลัดเทศบาล

**10. ตัวชี้วัด/ผลลัพธ์** - มีผู้แทนภาคประชาชน ร่วมเป็นคณะกรรมการในการดำเนินการบรรจุแต่งตั้ง หรือโอน (ย้าย)